L 273/20
ET
Euroopa Liidu Teataja
21.10.2022
OTSUSED NÕUKOGU OTSUS (EL) 2022/1994, 17. oktoober 2022, Euroopa Liidu nimel võetava seisukoha kohta ulatusliku ja laiendatud partnerluslepinguga ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Armeenia Vabariigi vahel loodud geograafiliste tähiste allkomitees seoses selle kodukorra vastuvõtmisega
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9, võttes arvesse Euroopa Komisjoni ettepanekut ning arvestades järgmist: (1)
Liit sõlmis ulatusliku ja laiendatud partnerluslepingu ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Armeenia Vabariigi vahel (1) (edaspidi „leping“) nõukogu otsusega (EL) 2018/104, (2) mida kohaldati ajutiselt alates 1. juunist 2018 ja mis jõustus 1. märtsil 2021.
(2)
Lepingu artikli 240 lõike 2 kohaselt määrab geograafiliste tähiste allkomitee (edaspidi „allkomitee“) kindlaks oma kodukorra.
(3)
On asjakohane määrata kindlaks liidu nimel allkomitees võetav seisukoht seoses selle kodukorraga, kuna kõnealune kord on liidu jaoks siduv.
(4)
Lepingu tulemusliku rakendamise tagamiseks tuleks vastu võtta allkomitee kodukord.
(5)
Seetõttu peaks liidu seisukoht allkomitees põhinema käesolevale otsusele lisatud kõnealuse allkomitee otsuse eelnõul,
ON VASTU VÕTNUD KÄESOLEVA OTSUSE:
Artikkel 1 Seisukoht, mis võetakse liidu nimel geograafiliste tähiste allkomitees seoses allkomitee kodukorra vastuvõtmisega, põhineb käesolevale otsusele lisatud kõnealuse allkomitee otsuse eelnõul.
Artikkel 2 Käesolev otsus jõustub selle vastuvõtmise päeval.
(1) ELT L 23, 26.1.2018, lk 4.
(2) Nõukogu 20. novembri 2017. aasta otsus (EL) 2018/104 ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Armeenia Vabariigi vahelise ulatusliku ja laiendatud partnerluslepingu liidu nimel allkirjastamise ja selle ajutise kohaldamise kohta (ELT L 23, 26.1.2018, lk 1).